রাশিয়ার চিঠি, বিজয় দিবসে মোদিকে আমন্ত্রণ পুতিনের

ওয়েবডেস্ক: প্রধানমন্ত্রী নরেন্দ্র মোদিকে (Narendra Modi) বিজয় দিবসে আমন্ত্রণ জানাল রাশিয়া (Russia)। গত জুলাই মাসে রাশিয়া গিয়েছিলেন প্রধানমন্ত্রী (Prime Minister)। রাশিয়ার জয়ের ৮০ বছর উপলক্ষে ৯ মে উদযাপনে প্রধানমন্ত্রীকে আমন্ত্রণ জানানো হয়েছে। ওই দিন দ্বিতীয় বিশ্বযুদ্ধে জার্মানিকে (Germany) হারায় রাশিয়া। উপ প্রধানমন্ত্রী অ্যান্দ্রে রুদেঙ্কু এই তথ্য জানিয়েছেন। আমন্ত্রণপত্র (Invitation) ইতিমধ্যে পাঠানো হয়েছে।

১৯৪৫ সালের জানুয়ারি মাসে সোভিয়েত আর্মি (Soviet Armyy) জার্মানির বিরুদ্ধে যুদ্ধে নামে। ৯ মে জার্মানি আত্মসমর্পণ করে। পাঁচ বছর পর গত জুলাই মাসে প্রধানমন্ত্রী রাশিয়া গিয়েছিলেন। তার আগে ২০১৯ সালে তিনি রাশিয়া গিয়েছিলেন। রাশিয়ার বিদেশমন্ত্রী সের্গেই লাভরভ গত মাসেই বলেছিলেন, প্রেসিডেন্ট ভ্লাদিমির পুতিন এবছরই ভারতে যাবেন। ২০২২ সালের ফেব্রুয়ারিতে রাশিয়ার ইউক্রেন অভিযানের পর এটা পুতিনের প্রথম ভারত সফর হবে।

আরও পড়ুন: ট্রাম্পের শুল্ক বোমার বিরুদ্ধে লড়তে ভারতে পাশে চাইল চীন

ডোনাল্ড ট্রাম্প ভারতের পণ্যের উপর ২৬ শতাংশ অতিরিক্ত শুল্ক চাপিয়েছে। বিভিন্ন দেশের উপর অতিরিক্ত শুল্ক চাপিয়েছে আমেরিকা। যার জেরে বিশ্ববাজারে অস্থিরতা তৈরি হয়েছে। তারপরে এই রাশিয়া সফর হতে পারে প্রধানমন্ত্রীর। যদিও এই বিষয়ে নয়াদিল্লির বক্তব্য এখনও জানা যায়নি।